U Poreču, 19.6.2024.

**-PRIOPĆENJE ZA MEDIJE**

***U petak navečer svi na rivu - Porečko ljeto otvaraju Psihomodo pop i finalisti The Voice showa***

**Porečko ljeto**, nezaboravna ljetna manifestacija počinje **u petak,  21. lipnja 2024.** kada je na programu **koncert otvorenja** koji će na **porečkoj rivi** trajati **od 20 do 23 sata**, a koji posjetiteljima poklanja Valamar Riviera u suradnji s Gradom Porečom-Parenzo i Turističkom zajednicom Grada Poreča.

Koncert započinje nastupom **Natali Radovčić**, natjecateljice popularnog pjevačkog showa **The Voice Hrvatska**. Publiku će nakon nje zabavljati **Toni Šimonović**, **The Voice polufinalist**, a nešto kasnije grad će pulsirati u ritmu legendarnih rockera koji su na sceni prisutni već 40 godina – omiljenog benda **Psihomodo pop**. Šećer na kraju glazbene večeri bit će nastup **pobjednika ovogodišnjeg The Voice natjecanja, Martina Kosovca**.

Tijekom ljeta cijeli će grad biti otvorena pozornica za cool glazbena događanja, a uz poznate, javljaju se i neke sasvim nove, neotkrivene lokacije. Tako će Poreč će i ovog ljeta biti jedno od središta dobre zabave kako za sve sugrađane, tako i za brojne goste, koje pozivamo da prate bogat program u Poreču.

Već idući vikend, **od 28. do 30. lipnja u Parku Olge Ban** održat će se **prvi festival sladoleda „Gelato Park – World of Ice cream Wonders“** koji donosi bogat program za sve generacije. Festival će se ponajviše svidjeti najmlađima, no i odrasli će moći na trenutak postati djeca te uživati u slasticama i zabavi na otvorenom. Detaljan program se nalazi na službenoj mrežnoj stranici Turističke zajednice Grada Poreča kao i na društvenim mrežama.

Svi koncerti i kino-predstave u sklopu Porečkog ljeta su besplatni, a raspored programa nalazi se na stranicama Turističke zajednice grada Poreča, na stranicama regionalne turističke zajednice, kao i na aplikaciji Moove.

*Molimo Vas da priopćenje objavite u Vašem mediju.*

TURISTIČKA ZAJEDNICA

GRADA POREČA